jkorsvik/nowiki_second_scrape_merged huggingface dataset:
Battlefield 3

Battlefield 3 (ofte forkortet til BF3) er et førstepersonsskytespill utviklet av EA Digital Illusions CE, og utgitt av Electronic Arts. Spillet er en oppfølger til Battlefield 2, som ble lansert i 2005.
Battlefield 3 kom ut 28. oktober 2011, for PC, PlayStation 3 og Xbox 360. I løpet av den første uken etter lanseringen, solgte EA over fem millioner kopier av spillet.


== Handling ==
Spillets handling er satt til året 2014. Sersjant Blackburn er i avhør og advarer mot en stor trussel som avsløres senere. Spillets prolog er et frampek til spillets siste oppdrag, The Great Destroyer. Fienden er «People's Liberation and Resistance» (PLR), og de truer New Yorks gater med en atomtrussel. Blackburn må stoppe PLRs leder, Solomon, for å redde New York.


== Samspill ==
Samspillmodusen i BF3 støtter ikke delt skjerm, men lar spillere finne seg en partner enten over Battlelog, med venner eller med en tilfeldig spiller. Denne spillmodusen belønnes med poeng. Etter et visst antall poeng får du tilgang til flere våpen, som kan brukes i flerspillermodusen.


== Våpen og poeng ==
MP412 REX: 5000 poeng
KH2002: 17 000 poeng
MP7: 34 000 poeng
M39 EMR: 58 000 poeng
93R: 86 000 poeng
SG553: 120 000 poeng
G3A3: 160 000 poeng


== Klasser ==
I BF3 er det fire klasser; Assault, Engineer, Support og Recon.
Hver klasse har egne våpen og utstyr, som låses opp etter hvert som man får poeng med den enkelte klassen.


== Assault ==
Angrepsrifler: M416, AEK-971, M16A4, F2000, AN-94, M16A3, AK-74M, KH-2002, G3A3, AUG A3, Scar-L, Famas og L85A2.
Utstyr: Førstehjelpsveske, hjertestarter, M320 og M26 Mass.
Hjertestarteren er et viktig element i denne klassen. Ikke bare gir en gjenopplivning 100 poeng (like mye som et kill), men den sparer laget ditt for en «ticket» (en form for minuspoeng), og lar lagkameraten fortsette kampen der den slapp. I moduser som rush og conquest, der et område skal angripes eller forsvares, koster det nemlig laget en «ticket» hver gang en spiller dør. Hver gang du blir drept mister laget ditt dermed en billett, men den kan refunderes hvis du blir gjenopplivet av en Assault. Når et lags billetter når 0, taper laget.
Når det gjelder våpnene, er de blant spillets beste, grunnet sin skuddhastighet, treffsikkerhet, håndterbarhet, omladingshastighet og skadeutdeling.


== Referanser ==


== Eksterne lenker ==
(en) Battlefield 3 på Steam 
(en) Battlefield 3 hos MobyGames 
(en) Battlefield 3 hos MobyGames 
(en) Battlefield 3 hos MobyGames 
(en) Battlefield 3 på Metacritic 
(en) Battlefield 3 på Metacritic 
(en) Battlefield 3 på Metacritic 
(en) Battlefield 3 på Internet Movie Database 
(en) Battlefield 3 hos Giant Bomb 
(en) Battlefield 3 hos Internet Game Database 
bf3blog.com
Hydro IS Partner

Hydro IS Partner var en norsk IT-leverandør/konsulentselskap som lå under Norsk Hydros olje- og gassdivisjon. IS stod for Information Systems og fokuset var på å levere IT-systemer som støttet olje- og gassvirksomhet.
I mars 2007 ble det bestemt at Hydros olje- og gassdivisjon skulle innfusjoneres i Statoil, som i den forbindelse skiftet navn til StatoilHydro fra 1. oktober 2007, hvorpå Hydro IS Partner fulgte med og skiftet samtidig navn til bare IS Partner. IS Partner var da Norges største IT-leverandør innen olje- og gass- og produksjonsindustri, med en omsetning i 2007 på om lag 1,7 milliarder kroner. 8. januar 2008 ble det det inngått en avtale om at EDB Business Partner skulle kjøpe selskapet fra StatoilHydro for 1,192 millioner.


== Referanser ==
Vondelpark

Vondelpark er en offentlig park på 47 hektar som ligger i Amsterdam i Nederland. Parken, som åpnet i 1865, het opprinnelig Het Nieuwe Park (den nye parken), men senere fikk den navnet Vondelpark (offisielt fra 1880), etter den nederlandske lyrikeren og dramatikeren Joost van den Vondel (1587–1679). Parken besøkes årlig av omkring 10 millioner mennesker.


== Eksterne lenker ==
Offisielt nettsted 
(en) Vondelpark – kategori av bilder, video eller lyd på Commons
Lise Selnes

Lise Selnes (født 11. november 1976) er en norsk politiker (Ap). I 2021 ble hun valgt inn på Stortinget fra Hedmark.
Hun ble ordfører i Nord-Odal i 2011. Hun tok over som ordfører etter at Nord-Odal Arbeiderparti vant valget i 2011 med 55,5  prosent av stemmene. Hun fortsatte som ordfører etter valget i 2015 - da fikk partiet 61,6 prosent av stemmene.Selnes er opprinnelig fra Vallset i Stange kommune, men har bodd i Nord-Odal og jobbet som lærer ved Nord-Odal ungdomsskole siden 1999.


== Referanser ==


== Eksterne lenker ==
(no) Lise Selnes hos Stortinget 
(no) Lise Selnes hos Norsk senter for forskningsdata 
(en) Lise Selnes hos Europarådets parlamentarikerforsamling 
Lise Selnes på Twitter
Liang Sicheng

Liang Sicheng (kinesisk: 梁思成, pinyin: Liáng Sīchéng; Wade–Giles: Liang Ssu-ch'eng; født 20. april 1901 i Tokyo i Japan, død 9. januar 1972 i Beijing) var en kinesisk arkitekt, bygg- og arkitekturhistoriker og skolemann. Han arbeidet for bevaring av pleie av kinesiske fornminner.


== Liv og virke ==


=== Bakgrunn ===
Liang Sicheng  ble født i Tokyo fordi det var dit hans foreldre hadde reist i eksil.Hans var far Liang Qichao, en produktiv akademiker og reformist, og etter hundredagersreformen brøt sammen fro han fra hjemlandet Kina. Under Qing-dynastiets siste år hadd Kina gjennomlevd en rekke utenlandske intervensjoner og indre konflikter. I 1898 hadde Guangxu-keiseren under inspirasjon fra sine reådgivere forsøkt å innføre en rekke drastiske moderniserende reformer, men dmoststanden var forstor og det hele mislyktes etter hundre dager. Enkekeiserinne Cixi, keiserens adoptivmor og makten bak tronen, isolerte keiseren og henrettet mange av reformistene. Liang Qichao kom seg unna til Japan.
Etter at Qing-dynastiet falt i 1911 vendte Liang Sichengs far tilbake til Kina. Han var en kort tid med i regjeringen av den nyetablerte republikk,som så ble obvertatt av den såkalte Beiyang-klikken. Liang Qichao trådte ut av styringsapparatet og satte i gang en sosial og litterær bevegelse for å introdusere moderne vestlig tankegang i landet.


=== Studier ===
Liang Sicheng vokste opp under disse inntrykk. I 1915 begynte han ved Tsinghua-kollegiet (som senere ble til universitet). I 1924 dro han og hans senere hustru Lin til University of Pennsylvania på sripend fra Boxer Indemnity Scholarship Program. Der studerte de under Paul Cret. 


=== Karriere ===
Tre år etter fikk Liang mastergraden i arkitektur.
I 1928 giftet han seg med Lin Huiyin (kjent på engelsk som Phyllis Lin), som var en anerkjent kunstnerinne, arkitekt og dikter, som vanket i samme kretser som dikteren Xu Zhimo, filosofen Jin Yuelin og økonomen Chen Daisun.
I 1945 var Liang leder av fakultetet for arkeologi ved Tsinghua-universitetet i Beijing. I 1946 var han gjesteprofessor ved Yale University i Connecticut i USA, og han ottok et æresdoktorat fra Princeton University. Han ble nominert til representant for Kina for planleggingen av FNs hovedkvarter i New York City. Den gang samarbeidet han med Le Corbusier og andre kjente arkitekter.
Hans arbeid for bevaring av kulturminner fikk etterhvert betydelig gjennomslagskraft i Kina, men ikke før svært meget av det verneverdige var forfalt, blitt ombygd eller ødelagt. Hans planer for bevaringen av Beijings gamle bymur roses, men ikke da det gjaldt – bymuren ble fjernet. 
Under kulturrevolusjonen ble han utsatt for offentlige ydmykelser, og hans bolig ble plyndret.


== Verker ==
Wilma Fairbank (utg.), Liang Ssu-ch‘eng [Liang Sicheng]: A pictorial history of Chinese architecture. A study of the development of its structural system and the evolution of its types. (Originaltittel: 《中國建築史》, 1954.) Cambridge: MIT Press, 1984; ISBN 0262121034.


== Eksterne lenker ==
Offisielt nettsted 
(en) Liang Sicheng – kategori av bilder, video eller lyd på Commons
Pirate Parties International

Pirate Parties International (PPI) er det internasjonale verdensforbundet til piratpartiene. Organisasjonen oppsto i 2006 som en løs sammenslutning og ble formelt stiftet i april 2010 i Brussel. Organisasjonen hadde da 26 medlemmer.


== Historie ==


=== Medlemspartier ===
Det er per 2021 39 medlemmer i Pirate Parties International og 17 observatørmedlemmer.
Piratpartiet Østerrike
Piratpartiet Hviterussland
Piratpartiet Belgia
Piratpartiet Brasil
Piratpartiet Bosnia-Hercegovina
Piratpartiet Bulgaria
Piratpartiet Catalonia  (1/2 stemme; stemmen er delt med Spania)
Piratpartiet Chile
Piratpartiet Tsjekkia
Piratpartiet Estland
Piratpartiet Frankrike
Piratpartiet Tyskland
Piratpartiet Hellas
Piratpartiet Ungarn
Piratpartiet Italia
Piratpartiet Israel
Piratpartiet Japan
Piratpartiet Kasakhstan
Piratpartiet Korea
Piratpartiet Latvia
Piratpartiet Luxembourg
Piratpartiet Marokko
Piratpartiet Nederland
Piratpartiet New Zealand (1/2 stemme; stemmen er delt med Internett partiet New Zealand)
Internett partiet New Zealand (1/2 stemme; stemmen er delt med Piratpartiet New Zealand)
Piratpartiet Norge
Piratpartiet Polen
Piratpartiet Portugal
Piratpartiet Romania
Piratpartiet Russland
Piratpartiet Slovakia  (1/2 stemme; stemmen er delt med Piratpartiet - Slovakia)
Piratpartiet - Slovakia (1/2 stemme; stemmen er delt med Piratpartiet Slovakia)
Piratpartiet Slovenia
Piratpartiet Spania (1/2 stemme; stemmen er delt med Catalonia)
Piratpartiet Sveits
Piratpartiet Tunisia
Piratpartiet Tyrkia
Piratpartiet Ukraina
Piratpartiet Venezuela


=== Observatørmedlemmer ===
Internett partiet Serbia
Pirater uten grenser
Pirat lobby
Piratpartiet Berlin
Piratpartiet Bayern
Piratpartiet Hessen
Piratpartiet La Rioja
Piratpartiet Niedersachsen
Piratpartiet New York
Piratpartiet Nordrhein-Westfalen
[?]Piratpartiet Potsdam
Europe Beyond Division (Tidligere Unge Pirater Tyskland)
Unge Pirater Sverige
Piratpartiet Japan
Piratpartiet Brandenburg
Pirati
Piratpartiet Finland


=== Tidligere medlemmer ===
Piratpartiet Irland (2012)
Piratpartiet Australia (2015)
Piratpartiet Storbritannia (2015)
Piratpartiet Island (2015)
Piratpartiet Canada (2016)
Piratpartiet Serbia (2017)
Piratpartiet Danmark (2017)
Piratpartiet Kroatia (2019)
Piratpartiet Finland (2021)


=== Tidligere observatørmedlemmer ===
Besti flokkurinn (2014)
Piratpartiet Sverige (2015)
Piratpartiet Florida (2019)
Piratpartiet Tyrol (2019)


== Se også ==
Piratpartiet Norge
Piratpartiet i Sverige
Piratenpartei Deutschland
Piratenpartei Berlin


== Referanser ==


== Eksterne lenker ==
(en) Offisielt nettsted 
(en) Pirate Parties International – kategori av bilder, video eller lyd på Commons
Liste over ordførere i Norge 2011–2015

Liste over ordførere i Norge 2011–2015 er en sorterbar liste over norske ordførere med kommuneinformasjon for perioden 2011–2015. Listen inneholder opplysninger om de personer som ble valgt ved konstituerende møter høsten 2011. I en del tilfeller er den også oppdatert med endringer som er gjort etter dette.


== Noter ==
Atle Vereide

Atle Vereide (født 16. mai 1964) en norsk siviløkonom og finansanalytiker. Han er analysesjef i SEB Enskilda.
Vereide er utdannet siviløkonom fra Norges Handelshøyskole i Bergen i 1988 og ble autorisert finansanalytiker i 1993 (AFA). Etter utdannelsen var han konsulent i Deloitte Touche. Fra 1993 til 2004 var han senioranalytiker i først Elcon Securities og deretter Orkla Finans. Siden 2004 har han vært  analysesjef i Wallenberg-banken SEBs meglerdel SEB Enskilda. Fra mars til oktober 2007 var Vereide konstituert administrerende direktør for SEB Enskilda i Oslo.Vereide har blitt kåret til landets beste finansanalytiker av magasinet Kapital. SEB Enskilda ble under Atle Vereide ledelse kåret til Norges beste meglerhus i fem år på rad


== Referanser ==


== Eksterne lenker ==
CV på LinkedIn

(no) Publikasjoner av Atle Vereide i BIBSYS
Georgios Papandreou (senior)

Georgios Papandreou (gresk: Γεώργιος Παπανδρέου; født 13. februar 1888 i Kalentzi, død 1. november 1968 i Athen) var en gresk politier. Han var statsminister i Hellas i tre perioder: 1944–1945, 1963 og 1964–1965. Han var også visestatsminister i perioden 1950–1952 i regjeringene til Nikolaos Plastiras og Sofoklis Venizelos og dessuten statsråd en rekke ganger. 
Georgios Papandreou fikk sønnen Andreas Papandreou og sønnesønnen Georgios Papandreou (den yngre).


== Referanser ==
Superorganisme

Superorganisme er en organisme som består av flere organismer, vanligvis en sosial enhet av eusosiale dyr, der arbeidsdeling er spesialisert og der individer alene ikke er i stand til å overleve i lengre perioder. Maur er de mest kjente eksemplene på slike superorganismer, mens nakenrotten er et berømt eksempel på et eusosialt pattedyr. Den tekniske definisjonen på en superorganisme er «en samling aktører som ved å opptre i harmoni kan skape fenomener som er styrt av fellesskapet.», der fenomener angir en hvilken som helst aktivitet eller virkning «samfunnet ønsker», som at maur samler mat eller bier velger et nytt sted til bolet sitt.


== Referanser ==
Atle Tranøy

Atle Kåre Tranøy (født 18. juni 1957) er en norsk fagforeningsleder fra Stord. Han representerer i dag de ansatte i styret til Aker ASA.
Tranøy startet som industrirørlegger på Stord Verft, og har vært ansatt i Aker Stord siden 1976. Han ble leder i verkstedsklubben ved Aker Kværner Stord i 1987. Han har vært tillitsvalgt på heltid i Aker-bedrifter siden 1983, først i Aker Stord. Han er også leder for European Works Council i Aker. Han ble konserntillitsvalgt i Aker Maritime i 1997, og ble senere konserntillitsvalgt i Aker Kværner og holdingselskapet Aker ASA. Han er dessuten leder i avdeling 118 i Fellesforbundet.  
Atle Tranøy var tidligere leder av Stord Rød Valgallianse, men er ikke politisk aktiv i dag. 


== Referanser ==
Icing

Icing er en regel i ishockey. Den kommer til anvendelse når en spiller «skyter, slår eller forandrer retning på pucken fra sin egen banehalvdel og pucken går over motstanderlagets mållinje.»Etter en icing stoppes spillet, og det tas avslag i det feilende lagets forsvarssone. Laget som har brutt icing-regelen har ikke lov til å gjøre bytter før avslaget.Det dømmes ikke icing hvis laget som begår forseelsen er i undertall, hvis pucken går i mål, hvis pucken berører motstanderen, hvis hendelsen skjedde direkte fra avslag, dersom målvakten beveger seg i retning av pucken, eller linjedommeren vurderer det til at en motstander kunne ha stoppet pucken.I de fleste profesjonelle ligaer i Nord-Amerika bruker man en noe modifisert icing-regel, såkalt touch icing. Da kanselleres icingen dersom en spiller fra laget som skjøt pucken eller målvakten når den først, noe som ofte fører til situasjoner der begge lag i full fart forsøker å nå pucken. Dette var også regelen internasjonalt og i Europa frem til 1990, da den tsjekkoslovakiske spilleren Luděk Čajka døde etter å ha blitt slått inn i vantet i forsøket på å nå pucken først. Den internasjonale/europeiske icingregelen kalles automatic eller no-touch icing.
I National Hockey League fra 2013 og i National Collegiate Athletic Association og noen andre ligaer benyttes hybrid icing. Det vil si at spillet stoppes allerede når en forsvarende spiller er først over droppepunktet. Dermed unngås farlige situasjoner når det kjempes om pucken.


== Referanser ==
Ole-Anton Teigen

Ole-Anton Teigen (født 15. juli 1954) er en norsk bonde, politiker og tidligere leder for Norsk Bonde- og Småbrukarlag.
Teigen har et småbruk ved Svensby i Lyngen. Teigen har vært politiker i Lyngen kommunestyre for SV, og i fylkestinget i Troms. Fra 2001 til 2009 var han første vara i Stortinget. Teigen var leder av Norsk Bonde- og Småbrukarlag fra 2007 til 2010 da han ble kastet etter benkeforslag. I kommunepolitikken har han siden vært innom Arbeiderpartiet, men er nå i Senterpartiet.


== Referanser ==


== Eksterne lenker ==
(no) Ole-Anton Teigen hos Stortinget 
(no) Ole-Anton Teigen hos Norsk senter for forskningsdata
Bellbank Bridge

Bellbank Covered Bridge var en overbygget bro som spente over Octoraro Creek på grensen mellom Colerain, Lancaster County og Upper Oxford, Chester County i Pennsylvania. Den 34 meter lange bro som befant seg på Street Road nær Pennsylvania Route 472. Den ble brent og ødelagt av en brannstifter den 19. mars 1979.  Den overbygde broen ble også referert til som Bridge #11 av Chester County før den ble erstattet med den nåværende bjelkebro av stål.


== Historie ==
Bellbank Covered Bridge ble bygget i 1850 over Octoraro Creek av Robert Russell (som også gjenoppbygget Pine Grove Covered Bridge i 1846). 
Den fikk navn etter oberst James Patterson Bell fra  den amerikanske uavhengighetskrigen, som hadde sitt hjem, mølle, og sagbruk på et landstykke på 4,9 km² som broen ble bygget på. I juni 1860 tok broen fyr etter å ha blitt truffet av lyn. Russell fikk en kontrakt for å gjenoppbygger broen til en pris på $ 1 739.
En gang på 1960-tallet ble det planlagt å rive broen, men den ble i stedet for rehabilitert.  Etter at den ble ødelagt av brann den 19. mars 1979, ble broen som tidligere var eid av Chester County, til slutt erstattet av en åpen stålbjelkebro. En underskriftskampanje for å gjenoppbygge broen hadde dermed  mislyktes. Brannen ble ansett å være en brannstifting da en sotet bensinkanne ble funnet i midt i den nedbrente broen. I 2006 var det i gang en bevegelse for å erstatte den nåværende boren med en kopi av den overbygde broen.


== Referanser ==


== Eksterne lenker ==
«Beyond 41». REDD Rt. 41, Southern Chester County, PA. S.A.V.E. 2006. Besøkt 2. oktober 2006.  Arkivert 27. august 2006 hos Wayback Machine.
Robinson, Ryan (30. september 2006). «Gjenfødelsen av den overbygde broen?». LancasterOnline.com : News. Lancaster Newspapers. Arkivert fra originalen 27. mai 2007. Besøkt 1. oktober 2006.  Arkivert 27. mai 2007 hos Wayback Machine.
Bahrains Grand Prix 2010

Bahrains Grand Prix 2010 var et Formel 1-løp som ble arrangert 14. mars 2010 på Bahrain International Circuit i Sakhir, Bahrain. Det var det syvende Bahrains Grand Prix og åpningsløpet i Formel 1-sesongen 2010. Løpet ble kjørt på en forlenget utgave av banen. Løpet ble vunnet av Fernando Alonso, og dette var hans første seier som Ferrari-fører. På andreplass kom lagkameraten Felipe Massa, mens McLarens Lewis Hamilton tok den tredje pallplasseringen.


== Klassifisering ==


=== Kvalifisering ===


=== Løpet ===
Noter til tabellen:

Både Sébastien Buemi og Jarno Trulli ble klassifisert ettersom de hadde fullført over 90% av løpsdistansen.


== Stillingen i mesterskapene etter løpet ==

 
Merk: Kun de øverste fem plasseringene er tatt med for hver av de to mesterskapene.


== Referanser ==


== Eksterne lenker ==
(en) 2010 Bahrain Grand Prix – kategori av bilder, video eller lyd på Commons
Ann Merete Furuberg

Ann Merete Furuberg (født 25. mars 1955) er en norsk bonde og tidligere leder for Norsk Bonde- og Småbrukarlag.
Hun er fra Grue i Hedmark. Hun var valgt inn i Grue kommunestyre for 2007–2011 fra felleslista Sp, H, V og KrF og har vært fylkesleder i Hedmark Bonde- og Småbrukarlag før hun i 2010 ble valgt til leder i Norsk Bonde- og Småbrukarlag. Hun ble gjenvalgt for en ny periode som leder på landsmøtet både i 2011, i 2012 og i 2013.


== Referanser ==


== Eksterne lenker ==
Norsk Bonde- og Småbrukarlag
Gudrun Folmer-Hansen

Gudrun Folmer-Hansen (født 10. oktober 1896 i København, død 28. mai 1976 i Täby) var skuespillerinne og oprettetsangerinne.  
Hun var datter av teaterimpresario Emil Folmer Hansen (1860–1918) og hustru Anna Marie Martine Hansen. Gudrun Folmer-Hansen debuterte på Oscarsteatern i Stockholm i 1916, og var i teatrets glansperiode en kjent operetteskuespillerinne i Sverige. Fra 1920 var hun gift med skuespiller, komponist og regissør Ragnar Widestedt, og ble mor til skuespillerinnen Gerd Widestedt Ericsson.I 1925 startet hun en smørrebrødsbutikk i det sentrale Stockholm, som lever videre i form av et charcuteri.


== Filmografi i utvalg ==
1923 – Har Ni något att försäkra?
1943 – I mörkaste Småland
1943 – Hans Majestäts rival
1954 – Dans på rosor


== Referanser ==


== Eksterne lenker ==
(en) Gudrun Folmer-Hansen på Internet Movie Database 
(sv) Gudrun Folmer-Hansen i Svensk Filmdatabas
John Erik Eriksen

John Erik Eriksen (født 2. mars 1944) er en lokalpolitiker for Arbeiderpartiet. Eriksen var ordfører i Halden fra 1984 til 1989 og var før dette varaordfører fra 1976 til 1983.John Erik Eriksen er elektriker av yrke.


== Referanser ==
Cosmas Damian Asam

Cosmas Damian Asam (født 28. september 1686 antakelig i Benediktbeuern i Bayern; død 10. mai 1739  i München)  var en tysk maler og arkitekt fra senbarokken. Cosmas Damian Asam arbeidet hovedsakelig med sin bror stukkatøren og billedhuggeren Egid Quirin Asam.
Asam var den viktigste sørtyske takmaler mellom barokk og rokokko. Han arbeidet dels sammen sin bror Egid Quirin Asam, med dekoreringen av slott i Bruchsal, Ettlingen og Mannheim og klosterkirken i Weingarten (Württemberg).
Cosmas Damian Asam og Egid Quirin Asam er sammen kjent som Asambrødrene.


== Referanser ==


== Litteratur ==
Erika Hanfstaengl: Die Brüder Cosmas Damian und Egid Quirin Asam (serien Deutsche Lande – Deutsche Kunst). München/Berlin 1955
Litteratur over Asambrødrene i Deutsche Nationalbibliothek


== Eksterne lenker ==
(en) Cosmas Damian Asam – kategori av bilder, video eller lyd på Commons 
(en) Cosmas Damian Asam – galleri av bilder, video eller lyd på Commons
Egid Quirin Asam

Egid Quirin Asam (døpt 1. september 1692 i Tegernsee i Bayern, død 29. april 1750 i Mannheim) var en tysk maler, stukkatør og billedhugger i senbarokken. 


== Liv ==
Etter læretiden hos sin far, maleren Hans Georg Asam, ble hans første selvstendige arbeid Klosterkirken i Rohr 1717. Egid Quirin arbeidet hovedsakelig sammen med sin bror, Cosmas Damian Asam. De utførte i perioden 1723/1724 freskene og stukkaturen i domen i Freising. 
Etter at Egid Quirin Asam hadde slått seg ned i München lykkes det ham mellom 1729 og 1733 å kjøpe flere tomter like ved hans eget bolighus. På disse tomtene bygde han med sin bror Cosmas Damian Asamkirken i München, som regnes som brødrenes betydeligste verk sammen.
Asam arbeidet deretter med stukkaturene i Residenz Mannheim og på jesuittkirken samme sted. I den andre verdenskrigen ble alle Asams arbeider i Mannheim ødelagt.
Egid Quirin Asam og Cosmas Damian Asam er sammen kjent som Asambrødrene.


== Bildegalleri ==

		
		


== Referanser ==


== Litteratur ==
Erika Hanfstaengl: Die Brüder Cosmas Damian und Egid Quirin Asam (bokserien Deutsche Lande – Deutsche Kunst). München/Berlin 1955


== Eksterne lenker ==
(en) Egid Quirin Asam – kategori av bilder, video eller lyd på Commons
Mads Syversen

Mads Henrik Syversen (født 29. august 1963) en norsk finansmegler og leder av Arctic Securities.Han jobbet som megler i Orkla Finans som senere ble overtatt av SEB Enskilda. Han var administrerende direktør i SEB Enskilda og leder av SEB i Norge. Syversen gikk ut og grunnla i april 2007 meglerfirmaet Arctic Securities sammen med flere  av sine tidligere kolleger.Syversen var i 2006 i en rettstvist med skattevesenet om 30 millioner kroner som var tatt ut som utbytte via et indre selskap Syversen var i mange år en nær medarbeider av Kjell Inge Røkke.


== Referanser ==
Vidar Oma Steine

Vidar Oma Steine (født 3. januar 1949, død 27. september 2009) var en norsk helsebyråkrat. Han var ekspedisjonssjef i Sykehusavdelinga i Helse- og omsorgsdepartementet.Steine tok cand.jur. graden fra Universitetet i Oslo i 1976. Fra 1976 til 1988 arbeidet han i Finansavdelingen i Finansdepartementet. Fra 1988 til 1991 jobbet han i bank (DnC/DnB). Han var ekspedisjonssjef i Arbeids- og administrasjonsdepartementet. Han var fra 1996-1997 leder av Steineutvalget som leverte utredningen «Pasienten først!
Ledelse og organisering i sykehus». Fra 1998 ledet Stene forum for organiasjonsutvikling i sykehus, som var et samarbeid mellom departementet og Kommunenes Sentralforbund. Han var prosjektleder i arbeidsgruppen som forberedte helseforetaksreformen. Han var medlem av Ryssdal-utvalget som forslo endringer i Lov om universiteter og høgskoler. 


== Litteratur ==
(no) Publikasjoner av Vidar Oma Steine i BIBSYS


== Referanser ==